Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

Un incendi ha calcinat l’Ateneu de Sarrià, a Barcelona, avui a la matinada. Segons el consistori, l’avís de foc s’ha rebut a les 3.45 hores i s’hi han desplaçat cinc dotacions dels Bombers de Barcelona, que han acabat les tasques d’extinció i ventilació a les 7.49 hores. Es desconeixen les causes de l’incendi i no hi ha hagut ferits.

L’ateneu ha denunciat que es tracta d’un atac feixista perquè han trobat pintades amb símbols nazis i franquistes, tal com han mostrat en algunes fotografies preses avui al matí. ‘Atesa la gravetat dels fets, exigim una investigació rigorosa de veritat’. A més, apunten a focus feixistes del districte de Sarrià-Sant Gervasi i critiquen que ‘no es faci res’ per a aturar-los.

avui entre 3-4 de la matinada ens han cremat l'@APSarria, a dins, simbols nazis i franquistes. Ara l'espera de poder recuperar el material que hi havia dintre. Us anirem informant — Ateneu Sarrià (@APSarria) March 29, 2018

I volem deixar clar que l'Ateneu Popular de Sarrià no és només un espai, és un projecte col·lectiu dels i les joves del barri. Nosaltres continuem. Així que l'Ateneu segueix, i més antifeixsita que mai. — Ateneu Sarrià (@APSarria) March 29, 2018

I no pot ser que després de mesos d'atacs, que coneixem perfectament focus feixistes del districte: a Pl. Artòs, a al bar Sotavent, al Víctor, que alguns viuen a Sarrià-Sant Gervasi, atres venen de l'afició de l'espanyol. No s'estigui fent RES per aturar-los — Ateneu Sarrià (@APSarria) March 29, 2018

Arran també n’ha compartit unes fotografies.